ગુજરાત એટલે સંસ્કાર, મહેનત અને સુંદરતાનો સમ્નવય. અહીં તમે કુદરતના તમામ રંગોને એક સાથે માણી શકો છો. તળાવ, ઝરણાં, નદી, મહેલો, સ્થાપત્યો જે ફરવાની કે જોવાની ઈચ્છા થાય તે બધું અહીં મળી રહે છે. જો તમને ભારત ભ્રમણ કરવાની ઇચ્છા હોય તો એ પહેલા ચોક્કસ એક વખત ગુજરાત ભ્રમણ કરવું જોઇએ. તો જ આ ગુજરાતમાં શું છે? તે સમજાશે. તો રાહ કોની જોવી? આવી ગઈ છે દિવાળીની રજાઓ, આ વર્ષે દિવાળીનો આનંદ આપણા છેલછબીલા ગુજરાતમાં જ લઈએ. આમ કરવાથી તમને બે ફાયદા થશે: તમે ઓછા બજેટમાં દિવાળીની રજા પણ માણશો અને તમે પ્રવાસ કે યાત્રા પર પણ જઇ શકશો.